

ΕΛΛΗΝΙΚΗ ΔΗΜΟΚΡΑΤΙΑ

ΥΠΟΥΡΓΕΙΟ ΥΓΕΙΑΣ

2Η ΥΓΕΙΟΝΟΜΙΚΗ ΠΕΡΙΦΕΡΕΙΑ ΠΕΙΡΑΙΩΣ ΚΑΙ ΑΙΓΑΙΟΥ

### **Γ.Ν. ΜΥΤΙΛΗΝΗΣ «ΒΟΣΤΑΝΕΙΟ»**

**Μυτιλήνη 06/06/2022**

**Προς:**

**- Μέσα Ενημέρωσης**

**- Ιστοσελίδα Νοσοκομείου**

**ΔΕΛΤΙΟ ΤΥΠΟΥ**

Μία σημαντική απόφαση – καρπός πολλών προσπαθειών – η οποία αναμένεται να αναβαθμίσει τη λειτουργία της ουρολογικής κλινικής λήφθηκε από τον Πρόεδρο κ.Καμπούρη Γεώργιο και τα μέλη του Διοικητικού Συμβουλίου, στην πρόσφατη συνεδρίαση του (Τρίτη 31 Μαΐου 2022) .

Συγκεκριμένα προχώρησε στην έγκρισή διενέργειας διαγωνισμού για την προμήθεια ενός μηχανήματος LASER λιθοτριψίας αφού εξασφάλισε την χρηματοδότηση της.

Η **λιθοτριψία με χρήση laser** αποτελεί τη μέθοδο της πλήρους διάσπασης και αφαίρεσης των λίθων του  ουροποιητικού συστήματος αναίμακτα. Αντιμετωπίζει λίθους της ουροδόχου κύστης και του ουρητήρα.

Πλεονεκτήματα της μεθόδου LASER είναι:

* Αποτελεί μια ατραυματική χειρουργική μέθοδο.
* Μειώνει δραστικά το χρόνο παραμονής στο Νοσοκομείο (νοσηλεία μίας (1) ημέρας).
* Παρέχει τη δυνατότητα εξάλειψης λίθων κάθε μεγέθους.
* Μειώνει μετεγχειρητικές επιπλοκές (όπως λοιμώξεις).
* Αυξάνει την ασφάλεια της επέμβασης.
* Απαλλάσσει *εκατό περίπου ασθενείς* κατοίκους του νησιού μας από την ταλαιπωρία και τα έξοδα μετάβασης σε Νοσοκομεία των Αθηνών.

 

Η προσπάθεια μας συνεχίζεται με σκοπό την αναβάθμιση των παρεχόμενων υπηρεσιών υγείας στο Νοσοκομείο μας προς όφελος των κατοίκων του νησιού μας.

**Από το Γραφείο Διοίκησης Γ.Ν. Μυτιλήνης «Βοστάνειο»**